เออิบาร์ โหดในบ้าน เปิดรังถลุง เบติส ขาดลอย 5-0
เออิบาร์ ทำผลงานได้อย่างร้อนแรงในบ้าน ล่าสุดเปิดรังไล่ถล่ม เรอัล เบติส ที่เหลือ 10 คนไปแบบไม่ไว้หน้า 5-0 ในศึกลาลีกาของสเปน,วันที่ 21 พ.ย.60 การแข่งขันฟุตบอลลาลีกา สเปน คู่โทนของคืนวันจันทร์ เออิบาร์ ทีมในโซนท้ายตารางอันดับที่ 17 ซึ่งยังไม่ชนะใครมา 5 นัดก่อนหน้านี้ เปิดบ้านรับการมาเยือนของ เรอัล เบติส ทีมอันดับ 9,เปิดฉากครึ่งแรกไปได้เพียง 6 นาที เจ้าถิ่นก็ขึ้นนำ 1-0 แบบโชคช่วย จากการสกัดเข้าประตูตัวเองของ ฆอร์ดี อามัต ผู้เล่นเรอัล เบติส,จากนั้นในนาที 30 เออิบาร์ ก็ขยับหนีออกไปเป็น 2-0 ดาบิด ฆุนกา ผ่านบอลให้กับ กอนซาโล เอสกาลันเต โขกระยะเผาขนไม่เหลือซาก และจบครึ่งแรกด้วยสกอร์นี้,ครึ่งหลัง ทีมเยือนต้องเหลือผู้เล่นเพียงแค่ 10 ในนาทีที่ 50 เมื่อ อิสซา เมนดี ไปเสียบหนักเข้าใส่ผู้เล่นเจ้าถิ่น ทำให้โดนใบแดงและเสียจุดโทษ ก่อนที่ ชาร์ลส บาร์โบซา จะรับหน้าที่สังหารไม่พลาด เออิบาร์ ทิ้งห่าง 3-0,จากนั้นนาที 71 เออิบาร์ ทะยานหนีออกไปเป็น 4-0 อิบัน อเลโฆ เปิดบอลเข้าไปหน้าประตูให้กับ ชาร์ลส บาร์โบซา ตะบันเน้น ๆ ตุงตาข่าย,และในช่วงท้าย 10 นาทีก่อนหมดเวลา เจ้าถิ่นมาได้ประตูปิดท้ายเป็น 5-0 จากผลงานของ เซร์จี เอ็นริช,ทำให้จบเกม เออิบาร์ เปิดบ้านไล่ยำ เรอัล เบติส ไปแบบพลิกล็อก 5-0 เก็บเพิ่มเป็น 11 คะแนนจาก 12 นัด มีแต้มห่างจากโซนตกชั้นเพียง 4 คะแนนเท่านั้น ขณะที่ เรอัล เบติส ยังอยู่ที่ 9 ของตารางต่อไปเช่นเดิม.
เออิบาร์ ทำผลงานได้อย่างร้อนแรงในบ้าน ล่าสุดเปิดรังไล่ถล่ม เรอัล เบติส ไปแบบไม่ไว้หน้า 5-0 ในศึกลาลีกาของสเปน
ผลบอล,เออิบาร์,เรอัล เบติส,ลาลีกา